EkBass/fiwiki-20250220-pages-articles huggingface dataset:
Miss Italia

Miss Italia on vuosittain järjestettävä italialainen kauneuskilpailu. Nykyisellä nimellään se on ollut olemassa vuodesta 1946; sitä edelsi vuonna 1939 ensimmäistä kertaa järjestetty Miss Sorriso, jossa voittaja ratkaistiin valokuvansa perusteella. Miss Italia järjestettiin aluksi Stresassa, mutta sittemmin paikaksi vakiintui Salsomaggiore Terme. Kilpailu voitiin kuulla radiosta ensi kertaa vuonna 1950 ja katsoa televisiosta vuonna 1987. Vuonna 1994 kilpailu avattiin naimisissa oleville ja äideille. Vuoden 1987 voittaja oli diskattu sen takia, että hän oli naimisissa. Vuodesta 1991 on järjestetty Miss Italia nel Mondo -kilpailu Italian ulkopuolella asuville italialaisille naisille. Miss Italian organisoi Enzo Mirigliani. Monet kilpailuun osallistuneet ovat sittemmin luoneet uran televisiossa ja elokuvissa. == Voittajat == Miss Sorriso Miss Sorriso Miss Sorriso Miss Sorriso Miss Sorriso Miss Sorriso 1939 Isabella Verney 1940 Gianna Maranesi 1941 Adriana Serra 1942 Ei järjestetty 1943 Ei järjestetty 1944 Ei järjestetty 1945 Ei järjestetty Miss Italia Miss Italia Miss Italia Miss Italia Miss Italia Miss Italia 1946 Rossana Martini ja Silvana Pampanini 1947 Lucia Bosè 1948 Fulvia Franco 1949 Mariella Gianpieri 1950 Anna Maria Bugliari 1951 Isabella Valdettaro 1952 Eloisa Ciani 1953 Marcella Mariani 1954 Eugenia Bonino 1955 Brunella Tocci 1956 Nives Zegna 1957 Beatrice Faccioli 1958 Paola Falchi 1959 Marisa Jossa 1960 Layla Ragazzi 1961 Franca Cattaneo 1962 Raffaella De Carolis 1963 Franca Dallolio 1964 Mirka Sartori 1965 Alba Rigazzi 1966 Daniela Giordano 1967 Cristina Businari 1968 Graziella Chiappalone 1969 Anna Zamboni 1970 Alba Balestra 1971 Maria Pinnone 1972 Adonella Modestini 1973 Margareta Veroni 1974 Loredana Piazza 1975 Livia Jannoni 1976 Paola Bresciano 1977 Anna Kanakis 1978 Loren Cristina May 1979 Cinzia De Ponti 1980 Cinzia Lenzi 1981 Patrizia Nanetti 1982 Federica Moro 1983 Raffaella Baracchi 1984 Susanna Huckstep 1985 Eleonora Resta 1986 Roberta Capua 1987 Michela Rocco di Torrepadula (Kilpailun alun perin voittanut Mirca Viola diskattiin, kun hän paljastui naimisissa olevaksi äidiksi.) 1988 Nadia Bengala 1989 Eleonora Benfatto 1990 Rosangela Bessi 1991 Martina Colombari 1992 Gloria Zanin 1993 Arianna David 1994 Alessandra Meloni 1995 Anna Valle 1996 Denny Mendez 1997 Claudia Trieste 1998 Gloria Bellicchi 1999 Manila Nazzaro 2000 Tania Zamparo 2001 Daniela Ferolla 2002 Eleonora Pedron 2003 Francesca Chillemi 2004 Cristina Chiabotto 2005 Edelfa Chiara Masciotta 2006 Claudia Andreatti 2007 Silvia Battisti 2008 Miriam Leone 2009 Maria Perrusi 2010 Francesca Testasecca 2011 Stefania Bivone 2012 Giusy Buscemi 2013 Giulia Arena 2014 Clarissa Marchese 2015 Alice Sabatini 2016 Rachele Risaliti 2017 Alice Rachele Arlanch 2018 Carlotta Maggiorana 2019 Carolina Stramare 2020 == Aiheesta muualla == * Viralliset sivut Luokka:Kauneuskilpailut Luokka:Italialainen kulttuuri
Martina Colombari

Martina Colombari (s. 10. heinäkuuta 1975 Riccione) on italialainen malli, juontaja ja näyttelijä. Hän voitti Miss Italia -kilpailun vuonna 1991 ja teki näyttelijändebyyttinsä Bruno Gaburron elokuvassa Abbronzatissimi (1991). Hän on toiminut myös televisionäyttelijänä ja juontanut useita ohjelmia. == Aiheesta muualla == * Viralliset sivut * * Martina Colombari Fashion Model Directoryssa Luokka:Italialaiset mallit Luokka:Italialaiset näyttelijät Luokka:Missit Luokka:Vuonna 1975 syntyneet Luokka:Elävät henkilöt
Movimento Democrático de Moçambique

Movimento Democrático de Moçambique (MDM) eli Mosambikin Demokraattinen Liike on Mosambikin puolueista kolmanneksi suurin parlamenttipaikoilla mitaten. Vuoden 2009 vaaleissa se sai kahdeksan paikkaa parlamenttiin – selvästi vähemmän kuin perinteiset valtapuolueet Frelimo (191 paikkaa) ja Renamo (51).Final election results Mozambique News Agency 12.11.2009 Puoluetta johtaa Beiran pormestari Daviz Simango. Hän oli ehdokkaana myös presidentinvaaleissa, ja sai 8,5 % äänistä. Simago oli aiemmin Renamon jäsen, ja profiloituu nuorempana ehdokkaana kuin kilpailijansa. Hän ei osallistunut sisällissotaan.Daviz Simango BBC Puolue on perustettu 9. maaliskuuta 2009.Mozambique: Parties active in the 2009 elections and subsequently EISA == Lähteet == Luokka:Mosambikin politiikka
Punasiipimuura

Punasiipimuura (Herpsilochmus rufimarginatus) on Keski- ja Etelä-Amerikassa tavattava puumuuriin kuuluva varpuslintu. == Koko ja ulkonäkö == Kooltaan punasiipimuura on noin 11-12 cm. Koiras on selästään väriltään musta ja harmaa. Päälaki ja silmäkulmajuovat ovat mustat, muuten pää on väritykseltään harmaa. Kurkku on valkoinen. Siipien kupeet ovat mustat ja niissä on valkoinen leveähkö pystyraita. Siivenkärjet ovat punaruskeat. Pyrstö on musta ja linnun ollessa lennossa näkyvät sulkien valkeat kärjet. Rinta ja vatsa ovat vaalean kellertävät. Naaras muistuttaa koirasta, mutta päälaki on punaruskea ja selkä oliivinruskea. == Levinneisyys ja elinympäristö == Keski-Amerikassa punasiipimuura esiintyy Panamassa. Etelä-Amerikassa linnun esiintymisalue on laikuittainen ja lajia tavataan neljällä alueella. Lintu esiintyy Andeilla Venezuelassa, Kolumbiassa, paikoittain Ecuadorissa, Perun ja Bolivian itäosissa, mistä alue laajenee itään päin Brasiliaan Amazonasin alueen länsiosiin. Lisäksi lajia tavataan Venezuelan eteläosissa, Koillis-Brasiliassa Pernambucon lähettyvillä ja alueella, joka ulottuu Etelä-Brasiliasta Paraguayn itäosiin ja Koillis-Argentiinaan. Lajin elinympäristöä ovat kuivat ja kosteat metsät sekä niiden reunamaat. Laji voi elää myös pensaikoissa kaukanakin metsästä. Yleensä punasiipimuuraa tavataan elinympäristöistä, jotka sijaitsevat alle 1 000 metrin korkeudella merenpinnasta. == Elintavat == Punasiipimuurat liikkuvat yleensä pareittain ja usein liittyneinä sekaparviksi muiden lintulajien kanssa. Ravintoaan laji etsii puiden lehvästöistä ja köynnösten seasta. Punasiipimuurat elävät metsän keski- ja latvuskerroksissa. Lintu kuullaan useammin kuin nähdään. == Lähteet == Luokka:Lehvämuurat
Sofía Mazagatos

Sofía Mazagatos on espanjalainen malli, näyttelijä ja vuoden 1991 Miss Espanja. Ikänsä (17) vuoksi hän ei voinut osallistua Miss Universum -kilpailuun. Hän pääsi kuitenkin vuoden 1992 Miss Eurooppa -kilpailussa semifinaaliin. Hän on esiintynyt näyttelijänä televisiossa, elokuvissa ja teatterissa.¿Cantas o qué?: Sofía Mazagatos IMDb kertoo Mazagatosin syntyneen Madridissa 5. lokakuuta 1974. == Lähteet == == Aiheesta muualla == * Luokka:Espanjalaiset mallit Luokka:Missit Luokka:Espanjalaiset näyttelijät Luokka:Vuonna 1974 syntyneet Luokka:Elävät henkilöt
Mosambikin perustuslaki

Mosambikin perustuslaki on säännöskokoelma, joka määrittelee Mosambikin oikeus- ja yhteiskuntajärjestelmän perusteet. Laissa on nimetty kolme eri elintä, jotka vastaavat vallasta Vallan kolmijako -opin mukaan. Lainsäädäntä-, tuomio- ja toimeenpanovalta ovat erillään. Toimeenpanovalta on presidentillä, pääministerillä ja hallituksella, jota presidentin nimittämä pääministeri johtaa. Presidentti valitaan vaaleilla, ja presidentin virkakausi kestää viisi vuotta. Lainsäädäntävalta on parlamentilla, jossa on 250 jäsentä. Tuomiovalta on korkeimmalla oikeudella, jonka tuomarit presidentti nimittää. Nykyinen perustuslaki hyväksyttiin Mosambikin sisällissodan sovittelun yhteydessä marraskuussa 1990. Sen myötä maa siirtyi Frelimon hallitsemasta yksipuoluejärjestelmästä monipuoluejärjestelmään, ja Mosambikin kansantasavallasta tuli Mosambikin tasavalta.Mozambique: Pragmatism, reform and the quest for peace (1987-1994) (sivu 2) EISA Perustuslakiin on tehty vuoden 1990 jälkeen kolme lisäystä. Vuoden 2004 lisäys vähensi presidentin valtaoikeuksia. Kahden kolmasosan parlamentista tulee tukea perustuslain lisäystä, jotta se tulee voimaan. == Lähteet == Perustuslaki Luokka:Perustuslait
Mosambikin hallitus

Mosambikin hallitus käyttää Mosambikissa vallan kolmijako -opin mukaan toimeenpanovaltaa. Presidentillä on perustuslain mukaan oikeus nimittää ja erottaa ministerit. Maassa on sen itsenäisyyden aikana ollut neljä pääministeriä, kaikki Frelimon edustajia. Kolme ensimmäistä oli miehiä, neljäs nainen.Luisa Diogo appointed Prime Minister Mozambique News Agency 2004 == Pääministerit == *20 syyskuuta 1974 - 25. kesäkuuta 1975 Joaquim Chissano *17. heinäkuuta 1986 - 16. joulukuuta 1994 Mário da Graça Machungo *16. joulukuuta 1994 - 17. helmikuuta 2004 Pascoal Mocumbi *17. helmikuuta 2004 alkaen Luísa Diogo == Ministerit == Lokakuussa 2009 tärkeimpinä ministereinä toimivatBackground Note: Mozambique 10/2009 US Department of State *Pääministeri Luisa Diogo * Ulkoministeri Oldemiro Baloi * Valtiovarainministeri Manuel Chang * Puolustusministeri Filipe Jacinto Nhussi * Sisäministeri Jose Pacheco * Kauppa- ja teollisuusministeri Antonio Fernando * Oikeusministeri Maria Benvinda Levi * Maatalousministeri Soares Nhaca * Minister in the Presidency for Diplomatic Affairs Francisco Caetano Madeira == Lähteet == Hallitus Luokka:Hallitukset
Bing Maps

Bing Maps (aikaisemmin Live Search Maps, Windows Live Maps ja Windows Live Local) on Microsoftin kehittämä karttapalvelu. Se toimii osana Bing- hakukonetta. == Katso myös == * Google Maps * HERE * Karttapaikka == Lähteet == == Aiheesta muualla == * Bing Maps * Bing maps blog, Bing Mapsin virallinen blogi Luokka:Microsoft Luokka:Karttapalvelut
Ajoneuvon valmistenumero

Ajoneuvon valmistenumero (eli VIN, lyhenne sanoista Vehicle Identification Number) on ISO 3779 -standardin mukainen ajoneuvokohtainen valmistenumero. Vuodesta 1981 lähtien maailman moottoriajoneuvovalmistajat ovat käyttäneet yhtenäistä numerointitapaa, tätä ennen käytäntö vaihteli valmistajakohtaisesti. Numero- ja kirjainsarja sisältää 17 merkkiä, ja se ei voi sisältää kirjaimia I, O ja Q jottei niitä sekoitettaisi numeroihin 1 ja 0. VIN seuraa ajoneuvoyksilöä koko sen eliniän ja sen avulla se voidaan tunnistaa rekisteritunnuksen vaihtumisesta huolimatta. ==VIN-koodin lukeminen== VIN- koodin muodostuminen Standardi 1 2 3 4 5 6 7 8 9 10 11 12 13 14 15 16 17 ISO 3779 WMI (World Manufacturer Identifier) WMI (World Manufacturer Identifier) WMI (World Manufacturer Identifier) VDS (Vehicle Descriptor Section) VDS (Vehicle Descriptor Section) VDS (Vehicle Descriptor Section) VDS (Vehicle Descriptor Section) VDS (Vehicle Descriptor Section) VDS (Vehicle Descriptor Section) VIS (Vehicle Identifier Section) VIS (Vehicle Identifier Section) VIS (Vehicle Identifier Section) VIS (Vehicle Identifier Section) VIS (Vehicle Identifier Section) VIS (Vehicle Identifier Section) VIS (Vehicle Identifier Section) VIS (Vehicle Identifier Section) Euroopan unioni & Pohjois-Amerikka vuosituotanto yli 500 ajoneuvoa Valmistajakoodi Valmistajakoodi Valmistajakoodi Tyyppikoodi Tyyppikoodi Tyyppikoodi Tyyppikoodi Tyyppikoodi Tarkistusluku Mallivuosi Tehdaskoodi Sarjanumero Sarjanumero Sarjanumero Sarjanumero Sarjanumero Sarjanumero Sarjanumero Sarjanumero Euroopan unioni & Pohjois-Amerikka vuosituotanto alle 500 ajoneuvoa Valmistajakoodi Valmistajakoodi Valmistajakoodi Tyyppikoodi Tyyppikoodi Tyyppikoodi Tyyppikoodi Tyyppikoodi Tarkistusluku Mallivuosi Tehdaskoodi Valmistajan sisäinen koodi Valmistajan sisäinen koodi Valmistajan sisäinen koodi Sarjanumero Sarjanumero Sarjanumero ===Mallivuosi=== thumb|Ajoneuvon valmistenumero näkyvissä tuulilasin US-ajoneuvoverokuitin takana. thumb|Ajoneuvon valmistenumero, GM-T-alustan vieressä etuistuimella VIN-koodin kymmenes merkki osoittaa mallivuoden. Koodi Vuosi Koodi Vuosi Koodi Vuosi Koodi Vuosi Koodi Vuosi A = 1980 L = 1990 Y = 2000 A = 2010 L = 2020 B = 1981 M = 1991 1 = 2001 B = 2011 M = 2021 C = 1982 N = 1992 2 = 2002 C = 2012 N = 2022 D = 1983 P = 1993 3 = 2003 D = 2013 P = 2023 E = 1984 R = 1994 4 = 2004 E = 2014 R = 2024 F = 1985 S = 1995 5 = 2005 F = 2015 S = 2025 G = 1986 T= 1996 6 = 2006 G = 2016 T= 2026 H = 1987 V = 1997 7 = 2007 H = 2017 V = 2027 J = 1988 W = 1998 8 = 2008 J = 2018 W = 2028 K = 1989 X = 1999 9 = 2009 K = 2019 X = 2029 == Aiheesta muualla == * VIN decoder * VIN information * Universal VIN decoder, Vehicle history reports, photos, stolen car database and many more * Free Vin Decoder Luokka:Autoteollisuus Luokka:Seulonnan keskeiset artikkelit
Miss Namibia

Miss Namibia on Namibiassa, Lounais-Afrikassa vuosittain järjestettävä kauneuskilpailu. Ensimmäistä kertaa se järjestettiin vuonna 1980. ==Voittajat== Vuosi Nimi Muuta 1980 Bernice Tembo 1981 Antoinette Knoetze 1982 Desere Kotze 1983 Astrid Klotzch 1984 Peta Harley-Peters 1985 Alice Pfeiffer 1986 Jo-Rina Meyer 1987 Bianca Pragt 1988 Caroline du Preez 1989 Emsie Esterhuizen 1990 Ronel Liebenberg 1991 Michelle McLean (Miss Universum 1992) 1992 Anja Schroeder 1993 Barbara Kahatjipara 1994 Ei järjestetty 1995 Patricia Burt 1996 Faghma Absalom 1997 Sheya Shipanga 1998 Retha Reinders 1999 Vaanda Katjuongua 2000 Mia de Klerk 2001 Michelle Heita 2002 Ndapewa Alfons 2003 Petrina Thomas 2004 Adele Basson 2005 Leefa Shiikwa Shiikwa menetti tittelin, kun kävi ilmi, että hän oli ollut naimisissa.Critical Beauty 2006 Anna Svetlana Nashandi 2007 Marichen Luiperth 2008 Marelize Robberts 2009 Happie Ntelamo == Lähteet == == Aiheesta muualla == * Viralliset sivut Luokka:Namibia Luokka:Kauneuskilpailut
Happie Ntelamo

Happie Ntelamo on namibialainen missi. Hänet kruunattiin Miss Namibiaksi Windhoek Country Club & Resortissa kesäkuussa 2009, ja hän edusti joulukuussa 2009 maataan Miss Maailma -kilpailussa Etelä-Afrikassa. Katima Mulilossa syntynyt Ntelamo on opiskellut lakia Namibian yliopistossa.Happie Ntelamo – Miss Namibia Universe 2009 Hänellä on yhdeksän sisarusta.The Brainy Beauty Queen - by Petronella Sibeene == Lähteet == Luokka:Namibialaiset henkilöt Luokka:Missit Luokka:Syntymävuosi puuttuu Luokka:Elävät henkilöt
Mosambikin korkein oikeus

Mosambikin korkein oikeus on toimielin, joka käyttää Mosambikissa ylintä tuomiovaltaa perustuslain mukaan vallan kolmijako -oppia noudattaen . Presidentti nimittää uudet korkeimman oikeuden tuomarit ehdokkaista, jotka valitsee perustuslakineuvosto CSMJ. Tuomarien on oltava vähintään 35-vuotiaita, ja heillä pitää olla kymmenen vuoden työkokemus.May, 2008 - Second Supreme Court Judge Appointed to Constitutional Council Club Of Mozambique 2008 == Lähteet == Korkein oikeus Luokka:Korkeimmat oikeudet
Phalaborwa

Phalaborwa on noin 13 000 asukkaan kaupunki Etelä-Afrikassa, Limpopon provinssissa, Krugerin luonnonpuiston rajalla. Se on ollut kaivoskaupunki, josta louhitaan kuparia, fosfaatteja ja vermikuliittia. Sittemmin kaivosteollisuuden ohella tärkeäksi elinkeinoksi on noussut matkailu. Mosambikin sisällissodan aikana Phalaborwa oli Etelä-Afrikan 5. erikoisjoukkojen rykmentin (5 Recce) tukikohta ja sen kautta johdettiin niin sanottua operaatio Milaa, joka tähtäsi sisällissotaa käyneen Renamon tukemiseen. Monet Renamon johtajista asuivat ajoittain Phalaborwassa Etelä- Afrikan asevoimien suojeluksessa. Järjestöllä oli myös koulutus- ja hallintotukikohta Phalaborwassa. == Lähteet == == Aiheesta muualla == * Luokka:Etelä-Afrikan kaupungit
Alessio Scarpi

Alessio Scarpi (s. 19. huhtikuuta 1973 Jesolo, Venetsia, ItaliaAlessio Scarpi Stats Hosted Solution Football Viitattu 19.12.2009 ) on italialainen jalkapallomaalivahti, joka edustaa Serie A:ssa pelaavaa Genoaa. ==Ura== Scarpi aloitti ammattilaisuransa Regginassa vuonna 1995 siirryttyään Cagliarin junioreista. Hän vietti joukkueessa kahden kauden ajan, kunnes siirtyi takaisin Cagliariin vuonna 1997. Cagliarissa Scarpi pelasi ensimmäisen Serie A ottelunsa 13. syyskuuta 1998 Interiä vastaan, joka päättyi 2-2. Hän pelasi kolmen kauden ajan joukkueen ykkösmaalivahtina, kunnes seura hankki Armando Pantanellin kaudella 2001-2002, joka syrjäytti Scarpin. Hän siirtyi helmikuussa 2002 Anconaan, josta matka jatkui Interiin 8. toukokuuta 2002. Scarpi ei kuitenkaan pelannut ainuttakaan ottelua vaan hänet lainattiin saman tien kaudella 2002-2003 takaisin Anconaan. Kauden jälkeen Scarpin lainasopimusta pidennettiin 15. heinäkuuta 2003 ja hän pelasi vielä 13 ottelua, kunnes Serie B:ssä pelannut Genoa osti Scarpin 8. tammikuuta 2004. Ura Genoassa osoittautui vaihtelevaksi, kun joukkue noususta Serie A:han huolimatta pudotettiin sopupeliskandaalin seurauksena Serie C1:een kaudeksi 2005-2006, jossa Scarpi vuorotteli toisen maalivahdin Massimo Gazzolin kanssa. Joukkueen noustua takaisin Serie B:hen Scarpi menetti lopullisesti ykkösmaalivahdin roolin, kun Genoa osti braslilialaisen Rubinhon. Scarpi pelasi kuitenkin kaudella 2007-2008 14 Serie A ottelua, mutta sittemmin on toiminut varamaalivahdin roolissa Genoan vaihtaessa Rubinhon Marco Ameliaan. ==Lähteet== Luokka:Italialaiset jalkapallomaalivahdit Luokka:Vuonna 1973 syntyneet Luokka:Elävät henkilöt
Lola Rose

Lola Rose on englantilaisen Jacqueline Wilsonin kirjoittama nuortenkirja vuodelta 2003. Suomeksi se ilmestyi Otavan kustantamana ja Terhi Leskisen kääntämänä vuonna 2005. == Juoni == Lola Rose kertoo Jayni-nimisen tytön ja hänen perheensä elämästä. Jaynin äiti voittaa rahaa, ja Jaynin elämässä alkaa tapahtua muutoksia. Jo aiemmin riesana ollut isän väkivaltaisuus ei kuitenkaan ota laantuakseen. Myöhemmin Jayni karkaa äitinsä ja pikkuveljensä kanssa isän luota. He muuttavat Lontooseen ja ottavat itselleen uudet nimet, ettei isä saisi jäljitettyä heitä. Jayni valitsee nimekseen Lola Rosen, äiti Nikki valitsee Victorian (Victoria Beckhamin mukaan) ja pikkuveli muuttaa nimensä Kennystä Kendaliksi. Perheen sukunimeksi tulle Luck, koska he ovat niin onnekkaita. Perhe asuu hotellissa ja shoppailee joka päivä, kunnes eräänä iltana Lola Rosen äiti huomaa, että suurin osa heidän rahoistaan on huvennut. Perhe muuttaa surkeakuntoiseen kerrostaloon, äiti hankkii töitä ja poikaystävän. Lola Rose saa parhaan kaverin ja pikkuveli saa punaisia mehujäitä. Pian äiti kuitenkin menettää sekä työnsä, poikaystävänsä että terveytensä. Rintasyövän laajetessa häneltä lähtevät hiukset ja hän joutuu sairaalaan. Luokka:Nuortenkirjat Luokka:Vuoden 2003 kirjat
Csilla Molnár

Csilla Andrea Molnár (20. tammikuuta 1969 – 10. heinäkuuta 1986) oli vuoden 1985 Miss Unkari. Hän koki häiritseväksi itseensä kruunauksen jälkeen kohdistuneen huomion. Hänen elämänsä päättyi itsemurhaan lidokaiinin yliannostuksella 17-vuotiaana. Fonyódista kotoisin ollut Molnár oli ensimmäinen Miss Unkariksi kruunattu puolen vuosisadan tauon jälkeen. == Lähteet == Luokka:Unkarilaiset henkilöt Luokka:Missit Luokka:Itsemurhan tehneet Luokka:Vuonna 1969 syntyneet Luokka:Vuonna 1986 kuolleet
Mosambikin vaalit 2004

Mosambikin vaalit 2004 olivat yhdistetyt presidentin- ja parlamenttivaalit. Joaquim Chissano luopui vallasta 18 vuoden jälkeen. Presidentinvaaleissa oli viisi ehdokasta. Frelimon edustaja Armando Guebuza sai 64 prosenttia äänistä ja tuli valituksi. Renamon Afonso Dhlakama tuli toiseksi 32 prosentin äänisaaliilla.EISA, s. 42 Parlamenttiin valittiin 250 edustajaa, joista 87 oli naisia. 20 puoluetta tai vaaliliittoa asetti ehdokkaita, mutta vain kaksi ylitti viiden prosentin äänikynnyksen: Frelimo sai 160 paikkaa ja Renamo 90 paikkaa.Mozambique: 2004 Assembly of the Republic national results EISA (Arkistoitu versio) Äänestysprosentin arvioiminen on vaikeaa, sillä vaikka äänioikeutettuja oli virallisesti luetteloissa 9,1 miljoonaa, useiden arvioiden mukaan heistä oli elossa 7,4-7,6 miljoonaa. Siksi äänestysprosentiksi on arvioitu sekä 36,4 % että 43,6 %. Suurin äänestysvilkkaus oli Tetessä, Gazassa ja ulkomailla vakituisesti asuvien vaalipiireissä ja pienin Nampulan provinssissa.EISA, s. 35 == Lähteet == * === Viitteet === == Aiheesta muualla == *EU:n vaalitarkkailijoiden Luokka:Mosambikin vaalit
Luettelo Ohion yliopistoista ja korkeakouluista

Ohion korkeakoulutusta säätelee Ohio Board of Regents. Ohion osavaltionyliopisto on ollut Yhdysvaltain suurin yliopisto vuodesta 2006. Daytonin yliopisto on osavaltion opiskelijamäärältään suurin yliopisto. ==Liittovaltion järjestämä koulutus== *Air Force Institute of Technology (), lähellä Daytonia ==Osavaltion instituutiot== Yliopisto Lyhenne Sijainti Perustettu Opiskelijoita Akronin yliopisto U.A. Akron 1870 25 900 Bowling Greenin osavaltionyliopisto Bowling Green B.G.S.U. Bowling Green 19 000 Central State University C.S.U. Wilberforce 1887 1 955 Cincinnatin yliopisto UC Cincinnati 1819 36 400 Clevelandin osavaltionyliopisto CSU Cleveland 1964 9 800 Kentin osavaltionyliopisto Kent State KSU Kent 1910 39 100 Miamin yliopisto M.U. Oxford 1809 18 000 Ohion osavaltionyliopisto OSU Columbus 1870 60 300 Shawneen osavaltionyliopisto S.S.U. Portsmouth 1986 4 300 Toledon yliopisto Toledo 1872 22 300 Wrightin osavaltionyliopisto W.S.U. Dayton 1965 18 786 Youngstownin osavaltionyliopisto Y.S.U. Youngstown 1908 14 700 ==Yksityiset instituutiot== ===Uskonnollisesti sitoutumattomat=== *Antioch College *Case Western Reserve yliopisto *Cincinnatin taideakatemia *Cleveland Institute of Art *Cleveland Institute of Music *Columbus College of Art and Design *Lake Erie College *Marietta College *Oberlin College *Remington College *Union Institute & University ===Uskontokuntiin sitoutuneet=== *Ashlandin yliopisto *Blufftonin yliopisto *Capital yliopisto *Cedarvillen yliopisto *Cincinnatin kristillinen yliopisto *Defiance College *Denisonin yliopisto *Findlayn yliopisto *Hebrew Union College *Heidelbergin yliopisto *Hiram College *Kenyon College *Malone College *Mount Vernon Nazarene University *Muskingum College *Rio Granden yliopisto *Tiffinin yliopisto *Wilberforcen yliopisto *Wittenbergin yliopisto ====Metodistiset==== *Baldwin-Wallace College *Mount Unionin yliopisto *Ohio Northern University *Otterbein College *Ohio Wesleyan University ====Roomalaiskatoliset instituutiot==== *College of Mount St. Joseph *Daytonin yliopisto *John Carrollin yliopisto *Lourdes College *Mary Manse College (lopettanut 1975) *Mercy College of Northwest Ohio *Notre Dame College *Ohion dominikaaninen yliopisto *Steubenvillen fransiskaaninen yliopisto *Ursuline College *Walshin yliopisto *Xavierin yliopisto Ohion yliopistot ja korkeakoulut Ohion yliopistot ja korkeakoulut *
Kalevi Tiitinen

Kalevi Tiitinen (s. 1958) on toiminut Kangasniemellä ilmestyvän Kangasniemen Kunnallislehden päätoimittajana vuodesta 2017. Aiemmin Tiitinen on ollut päätoimittajana muun muassa Hankasalmen Sanomissa, Kosken kanavassa, Viiden Kunnan Sanomissa ja Äänekoskella ilmestyvässä Sisä-Suomen Lehdessä. == Lähteet == Luokka:Suomalaiset päätoimittajat Luokka:Vuonna 1958 syntyneet Luokka:Elävät henkilöt
Trooppinen sykloni Eline

Trooppinen sykloni Eline oli trooppinen hirmumyrsky, joka aiheutti suuria tuhoja Madagaskarilla, Mosambikissa ja Zimbabwessa vuonna 2000. Saffirin- Simpsonin hurrikaaniasteikolla se luokiteltiin toiseksi voimakkaimpaan eli 4. luokkaan. Se syntyi lähellä Joulusaaria 3. helmikuuta ja sai Australian hirmumyrskykeskukselta nimen Leon. Se heikkeni mutta voimistui uudelleen ja sai Mauritiuksen keskukselta nimen Eline siirtyessään pois australialaisten valvonta-alueelta. Se iski Madagaskarille 17. helmikuuta ja Mosambikiin, Beiran kaupungin pohjoispuolelle, 22. helmikuuta.Interesting facts about Tropical Cyclone Eline (February 2000) Department of Water Affairs, South Africa Se oli yksi pisimpään eläneistä ja pisimmän matkan kulkeneista trooppisista hirmumyrskyistä, mitä on tavattu eteläisellä pallonpuoliskolla.Tropical Cyclone Leon-Eline (TC-11S / SIO #6) Australian Severe Weather Suorat tuhot riistivät hengen ainakin 1 000 ihmiseltä ja sateiden aiheuttamat tulvat ja niiden levittämät kulkutaudit tuhansilta muilta. Elinen vaikutusta on vaikea erottaa muista tuhoista, sillä Mosambikin alueella oli jo ennestään tulvia, kun taas Madagaskarille saapui pian trooppinen myrsky Gloria. == Lähteet == Luokka:Vuoden 2000 luonnonmullistukset Eline Eline Luokka:Zimbabwe
Lähderannan koulu

Lähderannan koulu on 1–6 luokkien peruskoulu Espoon Lähderannassa. Koulu sijaitsee aivan Laaksolahden urheilupuiston vieressä. Koulun lähistöllä ovat myös päiväkoti ja Laaksolahden monitoimitalo. Vuonna 1987 valmistuneen koulun on suunnitellut arkkitehti Touko Neronen. Sen julkisivuissa on käytetty punamullan sävyistä lautaverhousta ja vaihtelevaa ikkuna-aukotusta, ja vuonna 2017 tehty Espoon koulurakennusten inventointiraportti kuvaa koulun olemusta kylämäiseksi ja pienimittakaavaiseksi. ==Lähteet== ==Aiheesta muualla== *Lähderannan koulun kotisivut Luokka:Espoon peruskoulut Luokka:Laaksolahti
Lusakan sopimus

Lusakan sopimus oli sopimus Mosambikin itsenäistymisestä Portugalin siirtomaanvallan alta. Se allekirjoitettiin Sambian pääkaupungissa Lusakassa 7. syyskuuta 1974 Frelimon ja Portugalin hallituksen välillä. Sopimuksen nojalla Mosambik itsenäistyi lyhyen siirtymäkauden jälkeen 25. kesäkuuta 1975.Historical context: war and peace in Mozambique Conciliation Resources == Lähteet == Luokka:Mosambikin historia Luokka:Portugalin historia Luokka:1974 Luokka:1900-luvun kansainväliset sopimukset
Teho-pakkaus

Teho-pakkaus oli Suomessa vuosina 1945–1947 käytössä ollut metsätyöntekijöille varattu elintarvike- ja nautintoainepakkaus, joka sisälsi säännöstelyn kohteina tuolloin olleita kahvia, sokeria ja tupakkaa. Teho-pakkaus syntyi Metsäasiain keskusjohdon ja kansanhuoltoministeriön yhteistyönä. Sen tarkoituksena oli toimia kannustimena työtehon parantamiseen metsätyömailla. Pakkaus sisälsi 150 grammaa kahvia, 200 grammaa sokeria sekä 5 laatikkoa Työmies-savukkeita. Vuoden 1945 Teho-pakkauksen Joulupaketissa sokerin tilalla oli sama määrä suklaata. Vesterinen 2011, 48 Pakkaus oli aluksi maksullinen ja erityisesti sen saaminen edellytti tiettyä työsuoritusta. Pakkauksen saadakseen metsätyömiehen täytyi hakata neljä pinokuutiometriä puita päivittäin kahden työviikon ajan. Pakkauksia valmistettiin 1 760 000 kappaletta vuosina 1945–1947.Lindroos 1993, 153–154;Paakkala 1972 ==Lähteet== * * * ===Viitteet=== Luokka:Metsätyöt Luokka:Elintarvikkeet Luokka:Suomalaiset palkinnot Luokka:Suomen taloushistoria Luokka:Suomi 1940-luvulla
Nkomati-sopimus

Nkomatin sopimus (virallinen englanninkielinen nimi Agreement on Non- Aggression and Good Neighbourliness between Mozambique and South Africa) oli Mosambikin kansantasavallan ja Etelä-Afrikan välillä 16. maaliskuuta 1984 allekirjoitettu hyökkäämättömyyssopimus. Sopimuksen allekirjoittivat Mosambikin presidentti Samora Machel ja Etelä-Afrikan pääministeri Pieter Willem Botha Komatipoortissa, Etelä-Afrikassa. Sopimuksen tarkoitus oli kieltää osapuolia tukemasta toisen osapuolen hallitusta vastaan taistelevia sissiliikkeitä. Etelä-Afrikka oli tukenut Renamoa, joka oli Mosambikin sisällissodan osapuoli, kun taas Mosambik tuki Afrikan kansalliskongressia (ANC). Sopimuksessa Mosambik lupasi karkottaa ANC:n joukot alueeltaan.SA and Mozambique revive Nkomati Accord SA History == Lähteet == == Aiheesta muualla == *The Nkomati Talks Conciliation resources Luokka:Mosambikin historia Luokka:Etelä-Afrikan historia Luokka:1984 Luokka:Hyökkäämättömyyssopimukset
Cabo Delgado (niemi)

Cape Delgado on niemimaa Mosambikin ja Tansanian rajalla, ja Mosambikin pohjoisin kolkka. Se on muodostunut Ruvuma-joen deltasta. Niemi on antanut nimensä Mosambikin pohjoisimmalle Cabo Delgadon provinssille. Niemimaa ja siitä etelään ulottuvat Quitimban koralliriutat ovat tärkeitä luontokohteita. Siellä tavataan yli 48 lajia koralleja, merikilpikonnat ruokailevat ja lisääntyvät siellä ja muuttolinnut pysähtyvät siellä matkallaan. Joen deltassa on dyynejä, joilla kasvaa harvinaisia kasvilajeja. Mtwara-Quirimbas Complex (Mnazi Bay, Ruvuma Delta and Quirimbas reefs to Pemba) East African Coast WWF == Lähteet == Luokka:Mosambikin ja Tansanian raja Luokka:Niemimaat
Sodoman 120 päivää (elokuva)

Sodoman 120 päivää () on Pier Paolo Pasolinin ohjaama italialainen taide- elokuva vuodelta 1975. Se perustuu markiisi de Saden saman nimiseen romaaniin, mutta Pasolini siirsi tapahtumat Mussolinin fasistiseen Salòn tasavaltaan. Elokuva kertoo Mussolinin fasistien vangeiksi joutuneista ihmisistä, jotka joutuvat kulkemaan alasti ja ovat jatkuvasti alistettuja ja nöyryytettyjä. Elokuvan kuuluisassa kohtauksessa yksi vangeista pakotetaan syömään ulostetta. Elokuvan säälimätön kerrontatapa herätti ensi-iltavuonnaan suurta kritiikkiä, ja elokuva kiellettiinkin kokonaan monissa maissa. Suomessa elokuva kiellettiin hyvien tapojen vastaisuuden ja epäsiveellisyyden perusteella vuonna 1976. Valtion elokuvatarkastamo antoi elokuvalle esitysoikeuden kahteen erikseen määrättyyn Suomen elokuva-arkiston näytökseen vuonna 1984. Täyskielto raukesi vasta 1. tammikuuta 2001 kuvaohjelmien tarkastusta koskevan lakimuutoksen yhteydessä, kun niin sanottu aikuissensuuri poistui Suomesta. Ensimmäinen elokuvan DVD-julkaisu tehtiin Suomessa vasta vuonna 2004. Viitattu = 15.5.2021. Elokuvan historiassa Sodoman 120 päivää on osa 1970-luvulla tapahtunutta elokuvan murrosta seksuaalisuuden käsittelyssä. Pehmopornahtavan Emmanuellen (1974) maailmanlaajuinen menestys toi seksin pysyvästi valkokankaille. Pasolinin oman Elämän trilogian (1971–1974) elokuvat olivat jo kuvanneet avoimesti seksuaalisuutta elämänmyönteisenä ja iloisena asiana. Sodoman 120 päivää oli kuitenkin räikeässä ristiriidassa Elämän trilogian elämänmyönteisyyteen, sillä siinä elämänmyönteisyyden korvasi iloton alistaminen ja nöyryyttäminen. Sodoman 120 päivää rinnastetaan usein Nagisa Ōshiman Aistien valtakuntaan (Japani, 1976), joka oli yhtä radikaali kuin Pasolinin Sodoma. Siinä missä Pasolini kuvasi seksuaalisuutta fasismin alistavien valtarakenteiden kautta, Ōshima kuvasi seksuaalisuutta yksityiskohtaisesti kaiken nielevän intohimon kautta. Ōshiman elokuva sai saman kohtelun elokuvasensoreilta, ja se sallittiin Suomessa samaan aikaan kuin Pasolininkin elokuva. == Vaikutukset == Elitisti-verkkosivuston Jari Mustonen pohtii elokuvan toimineen inspiraationa 1970-luvulla nähdylle pahamaineiselle natsisploitaatiogenrelle, joka varioi Pasolinin elokuvassa nähtyjä kauheuksia. == Lähteet == == Aiheesta muualla == * Luokka:Vuoden 1975 italialaiset elokuvat Luokka:Italialaiset draamaelokuvat Luokka:Italialaiset kauhuelokuvat Luokka:Toiseen maailmansotaan pohjautuvat elokuvat Luokka:Vuoden 1975 ranskalaiset elokuvat Luokka:Pier Paolo Pasolinin ohjaamat elokuvat Luokka:Poliittiset elokuvat Luokka:Taide-elokuvat Luokka:Elokuvat prostituutiosta Luokka:Elokuvat itsemurhasta Luokka:Italialaiset romaaneihin perustuvat elokuvat Luokka:Seulonnan keskeiset artikkelit Luokka:Kokonaan kielletyt elokuvat Suomessa Luokka:Ranskalaiset romaaneihin perustuvat elokuvat
Cristiano Lupatelli

Cristiano Lupatelli (s. 21. kesäkuuta 1978 Perugia, Italia) on italialainen jalkapallomaalivahti. Hän edusti urallaan Serie A:ssa useita eri seuroja. == Ura == Lupatelli aloitti ammattilaisuransa Serie B:ssä Fidelis Andrian joukkueeseen vuonna 1998. Yhden kauden jälkeen Lupatelli siirtyi AS Roman joukkueeseen varamaalivahdiksi, jossa hän pelasi ensimmäisen Serie A ottelunsa 25. maaliskuuta 2000. Toisella kaudella hän oli voittamassa Italian mestaruutta, jonka jälkeen Roma siirsi Lupatellin Chievoon yhteisomistuksella. Chievossa Lupatelli oli joukkueen selkeä ykkösmaalivahti kahden kauden ajan, jonka jälkeen Roma hankki pelaajan takaisin joukkueeseensa Ivan Pelizzolin varamaalivahdiksi kaudelle 2003–2004. Kauden päätyttyä Lupatelli siirtyi kesällä 2004 vapaalla siirrolla Fiorentinaan.Nakata lured by Viola overtures uefa.com 19.7.2004 Viitattu 19.12.2009 Hän oli joukkueen ykkösvahtina kaudella 2004–2005, mutta joukkueen hankittua Sébastien Freyn vuonna 2005, sekä myöhemmin Bogdan Lobonțin ja Vlada Avramovin, Lupatelli jäi varamaalivahdin rooliin. Hän vietti kauden 2005–2006 lainalla Parmassa ja Palermossa vähäisellä peliajalla. Palattuaan takaisin Fiorentinaan Lupatellin peliaika oli entistä vähäisempi. Kesällä 2008 hän siirtyi Cagliariin, jossa hän toimi kakkosmaalivahtina. Heinäkuussa 2010 Lupatelli siirtyi vapaana pelaajana Bolognaan. == Saavutukset == *Italian-mestaruus: 2001 == Lähteet == Luokka:Italialaiset jalkapallomaalivahdit Luokka:Vuonna 1978 syntyneet Luokka:Elävät henkilöt
Sousa de Meneses

Diogo de Sousa de Meneses (myös Sousa de Menesis) oli portugalilainen sotilas, joka toimi Mosambikin kuvernöörinä kaksi kautta, vuosina 1624–1627 ja 1632–1633. Kun karangat eli nykyiset šonat kapinoivat, Sousa de Meneses vaati lisää sotilaita emämaasta, värväsi 2000 miehen joukot Luabosta ja hyökkäsi Quelimanen kautta Manicaan. Hänen voittoisa sotaretkensä vahvisti Portugalin vallan levottomilla sisämaa-alueilla seuraaviksi 60 vuodeksi.* == Lähteet == Luokka:Portugalilaiset sotilaat Luokka:Mosambikin historia Luokka:Syntymävuosi puuttuu Luokka:Kuolinvuosi puuttuu
Televisión Española

Televisión Española (TVE) on Espanjan valtiollinen televisioyhtiö. Se perustettiin vuonna 1956. Yhtiön menot rahoitetaan osittain mainoksilla ja verotuloilla. TVE ylläpitää seitsemää televisiokanavaa ja TVE Internacional- kanavaa, joka näkyy ympäri Eurooppaa. == Sarjat == * Kolme muskettikoiraa * Muskettikoirien paluu * Sandokan * Mozartin Pumppu * Futistarinoita * Matka maailman ympäri * Willy Fog 2 * Suckers * Elliot Hiiri sankarina * Tontut * Kimarat * Kapteeni Nemo *
Kateřina Sokolová

Kateřina Sokolová (s. 4. huhtikuuta 1989) on vuoden 2007 Miss Tšekki. Hän edusti Tšekkiä Miss Maailma -kilpailussa 2007Will Miss World Taťána Kuchařová be succeeded by another Czech? . Hän on esiintynyt Playboyn tšekinkielisen version kannessaAvaxHome Picture Gallery . == Lähteet == Luokka:Tšekkiläiset henkilöt Luokka:Missit Luokka:Vuonna 1989 syntyneet Luokka:Elävät henkilöt
Miss Tšekki

Miss Tšekin tasavalta () on Tšekissä vuosittain järjestettävä kauneuskilpailu, jonka voittaja edustaa maataan Miss Maailma -kilpailussa. Ensimmäistä kertaa kilpailu järjestettiin vuonna 1989, vaikka Tšekin ja Slovakian tasavallat erosivat toisistaan vasta neljä vuotta myöhemmin. Myös Česká Miss -kilpailun kautta valitaan missejä kansainvälisiin kilpailuihin. == Historia == Vuosi Voittaja Toinen sija Kolmas sija 1989 Ivana Christová Jana Hronková Michaela Polívková 1990 Renata Gorecká Andrea Rozkovcová Ingrid Ondrovičová 1991 Michaela Maláčová Andrea Tatarková Markéta Silná 1992 Pavlína Baburková Gabriela Haršányová Štěpánka Týcová 1993 Silvia Lakatošová Karin Majtánová Simona Smejkalová 1994 Eva Kotulánová Kateřina Vondrová Lenka Beličková 1995 Monika Žídková Kateřina Kasalová Renata Hornofová 1996 Petra Minářová Iva Kubelková Zdeňka Zadražilová 1997 Terezie Dobrovolná Kristýna Fridvalská Gabriela Justinová 1998 Kateřina Stočesová Alena Šeredová Petra Faltýnová 1999 Helena Houdová Šárka Sikorová Jitka Kocurová 2000 Michaela Salačová Kateřina Elgerová Markéta Svobodná 2001 Andrea Fišerová Andrea Fišerová Andrea Vránová 2002 Kateřina Průšová Kateřina Smržová Radka Kocurová 2003 Lucie Váchová Klára Medková Markéta Divišová 2004 Jana Doleželová Michaela Wostlová Edita Horthová 2005 Lucie Králová Petra Macháčková Agáta Hanychová 2006 Taťána Kuchařová Kateřina Pospíšilová Renáta Czadernová 2007 Kateřina Sokolová Veronika Pompeová Veronika Chmelířová 2008 Zuzana Jandová Zuzana Putnářová Kristýna Lebedová 2009 Aneta Vignerová Lucie Smatanová Hana Věrná Luokka:Tšekkiläinen kulttuuri‎ Luokka:Kauneuskilpailut
Ruokit

Ruokit (Alcidae), puhekielessä myös ruokkilinnut, on rantalintujen lahkoon kuuluva lintuheimo, jonka edustajat muistuttavat ulkomuodoltaan hieman pingviinejä. Pingviineistä poiketen kaikki nykyisin elävät ruokkilajit osaavat lentää. Lentokyvytön siivetönruokki tapettiin sukupuuttoon 1800-luvun puolivälissä. Ruokkien siivet ovat lyhyet, minkä vuoksi niiden siivenlyöntinopeus on korkea. Pingviinien tapaan myös ruokit uivat erinomaisesti käyttäen siipiä apunaan. Ruokkien koko vaihtelee 85 g painavasta ja 15 cm:n pituisesta pikkukiislasesta yhden kilon painoiseen ja 45 cm pitkään pohjankiislaan. Ruokit syövät pääasiassa kaloja ja pienemmät lajit myös krillejä. Ruokkeja esiintyy kaikilla pohjoisen pallonpuoliskon merialueilla aina arktisen alueen pohjoisimmilta saarilta itäisen Tyynenmeren subtrooppisen alueen rannikoille saakka. Ne elävät enimmäkseen meren saarilla ja ovat yhdyskuntalintuja, jotka voivat muodostaa valtavia, jopa miljoonan yksilön pesimäyhteisöjä. Pohjoisilla alueilla ne ovat selväpiirteisiä muuttolintuja, etelämpänä myös paikkalintuja. Ruokkisuvut: * Pikkuruokki Alle, 1 laji * Kiislat Uria, 2 lajia * Ruokki Alca, 1 laji * Siivetönruokki Pinguinus, 1 sukupuuttoon kuollut laji * Riskilät Cepphus, 3 lajia * Marmorimurrit Brachyramphus, 3 lajia * Kirjomurrit Synthliboramphus, 5 lajia * Ulappakiislanen Ptychoramphus, 1 laji * Kiislaset Aethia, 4 lajia * Sarvikiisla Cerorhinca, 1 laji * Lunnit Fratercula, 3 lajia == Lähteet == * Luokka:Seulonnan keskeiset artikkelit
Colima (tulivuori)

Colima on Meksikon aktiivisin tulivuori. Se on purkautunut yli 40 kertaa vuoden 1576 jälkeen.Scientists keep a close watch on Mexico's 'Fire Volcano' in Colima World-news.mpelembe.net - Viitattu 6.7. 2011. Colima sijaitsee Coliman osavaltion sekä Jaliscon välissä. Vuori on 3 850 metriä korkea. ==Lähteet== == Aiheesta muualla == Luokka:Meksikon tulivuoret Luokka:Pohjois- Amerikan vuoret Luokka:Kerrostulivuoret
Rososiipiäiset

Rososiipiäiset (Dictyoptera) on ehdotettu hyönteisten ylälahko, joka sisältää rukoilijasirkat ja torakat (mukaan lukien termiitit). Aiemmin termiitit luettiin omaan lahkoonsa rososiipiäisten ulkopuolella, mutta nykyään termiittejä pidetään osana torakoiden lahkoa. Lisäksi ryhmä sisältää sukupuuttoon kuolleen Alienoptera-lahkon. Joissakin julkaisuissa Dictyopteralla on ylälahkon sijaan lahkon asema, ja sen lahkoja pidetään alalahkoina. ITIS piti Dictyopteraa aiemmin lahkona, mutta nykyään taksoni ei ole kyseisessä luokituksessa käytössä lainkaanhttp://www.itis.gov/servlet/SingleRpt/SingleRpt?search_topic=TSN&search;_value=102395. Rososiipiäisiin kuuluu lähes 10 000 nykyisin elävää hyönteislajia enimmäkseen maapallon trooppisilla seuduilla. Evolutiivisesti rososiipiäisten lähimpiä sukulaisia ovat kummitussirkat sekä erikoinen hyönteislahko Notoptera.http://dx.doi.org/10.1016%2Fj.ympev.2005.09.020 Varhaisempien ryhmän edustajien fossiileissa on nähtävissä myös nykyisille suorasiipisille tyypillinen pitkä munanasetin, joka ryhmän nykyisin eläviltä lajeilta kuitenkin puuttuu. Nykyiset lajit munivat erityiseen koteloon, josta käytetään nimitystä ootheca. Kaikille lahkon lajeille ovat ominaisia purevat suuosat sekä pitkät, rihmamaiset tuntosarvet. Siipiä on yleensä kaksi paria, joista ensimmäinen pari on paksuuntunut nahkamaiseksi. Siivet voivat kuitenkin olla surkastuneet tai jopa puuttua kokonaan. Raajat ovat pitkät ja yleensä piikikkäät. Takaruumis on hoikka ja perälisäkkeet ovat yleensä hyvin nähtävissä.http://www.kendall-bioresearch.co.uk/dicty.htm == Lähteet == Luokka:Uussiipiset
Kiislat

Kiislat (Uria) on ruokkien heimoon kuuluva rantalintusuku. Kiisloja esiintyy pohjoisella pallonpuoliskolla sekä Tyynenmeren että Atlantin pohjoisosissa. Sukuun kuuluu BirdLifen mukaan kaksi lajia: etelänkiisla (Uria aalge) ja pohjankiisla (Uria lomvia). == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Uria Luokka:Ruokit
Sofija Rudjeva

Sofija Andrejevna Rudjeva (; s. 15. marraskuuta 1990 Leningrad) on vuoden 2009 Miss Venäjä, joka myös edusti Venäjää vuoden 2009 Miss Universum -kilpailussa. Hän oli ennen Miss Venäjä -voittoaan osallistunut kaksiin alueellisiin kauneuskilpailuihin, joista ensimmäisestä hän ei voittanut mitään ja toisesta vain vähäisen palkinnon. Miss Venäjä -kilpailun voitto toi hänelle satatuhatta dollaria.Tässä on Venäjän kaunein nainen!Iltasanomat.fi Rudjevan esiintyminen paljastavissa internetkuvissa ennen misseyttä synnytti skandaalin ilmi tultuaan.Miss Venäjän kruunu vaarassaIltasanomat.fi == Lähteet == Luokka:Venäläiset mallit Luokka:Missit Luokka:Vuonna 1990 syntyneet Luokka:Elävät henkilöt
Riskilät

Riskilät (Cepphus) on ruokkien heimoon kuuluva rantalintusuku. Riskilöiden sukuun kuuluu BirdLifen mukaan kolme lajia. == Riskilöihin kuuluvia lajeja == * Nokiriskilä (Cepphus carbo) * Riskilä (Cepphus grylle) * Tyynenmerenriskilä (Cepphus columba) == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Cepphus Luokka:Ruokit
Luca Castellazzi

Luca Castellazzi (s. 19. heinäkuuta 1975 Gorgonzola, Italia) on italialainen jalkapallomaalivahti, joka edustaa Serie A:ssa pelaavaa Interiä. ==Ura== Castellazzi vietti alkuvuotensa Serie C1 ja Serie B -tasolla, kunnes hän siirtyi Bresciaan vuonna 1999. Joukkue pelasi vielä kaudella 1999–2000 Serie B:ssä, mutta nousi seuraavalla kaudella Serie A:han. Castellazzi nousi myöhemmin joukkueen ykkösvahdiksi toisella Brescia kaudellaan, jonka jälkeen hän pelasi lainalla Regginassa ja Cataniassa. Castellazzi palasi takaisin Brescian joukkueeseen kaudella 2003–2004, mutta joutui tyytymään varamaalivahdin rooliin. Seuraavalla kaudella hän nousi toistamiseen ykkösvahdin rooliin, kunnes Sampdoria hankki hänet vapaalla siirrolla heinäkuussa 2005.Castellazzi to give Sampdoria cover uefa.com 25.7.2005 Viitattu 19.12.2009 Castellazzi vietti ensimmäisen kauden vielä kokeneen Francesco Antoniolin varavahtina, mutta nousi heti toisella kaudella joukkueen ykkösvahdiksi Antoniolin siirryttyä Bolognaan. Castellazzi pelasi Sampdoriassa vuoteen 2010 asti, jolloin siirtyi Interiin. ==Lähteet== Luokka:Italialaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Benjamin Balleret

Benjamin Balleret (s. 15. tammikuuta 1983 Monte Carlo) on monacolainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 204 kesäkuussa 2006 ja nelinpelissä sijalle 508 marraskuussa 2008. Hän on edustanut Monacoa Davis Cupissa 21 maaottelussa vuosina 2004–2010. Huhtikuussa 2006 Balleret voitti Monte Carlon ATP Masters -turnauksen kolmannella karsintakierroksella Jonas Björkmanin ja selviytyi uransa ensimmäiseen ATP-turnaukseen. Turnauksen ensimmäisellä kierroksella hän voitti Christophe Rochusin ja toisella kierroksella turnauksen 13:nneksi sijoitettu Sébastien Grosjean luovutti kesken ottelun ollessa tilanteessa 4–6, 7–5, 3–2. Kolmannella kierroksella Balleret hävisi turnauksen ykkössijoitetulle Roger Federerille. Hänen isänsä Bernard on entinen tennispelaaja. ==Lähteet== Luokka:Monacolaiset tennispelaajat Luokka:Vuonna 1983 syntyneet Luokka:Elävät henkilöt
Anchorage Island (Uusi-Seelanti)

Anchorage Island on pieni saari Uudessa-Seelannissa. Se sijaitsee Stewartinsaaren lounaisrannikolla Noble Islandin ja Pearl Islandin välissä. Anchorage Island on osa Rakiuran kansallispuistoa. Saarta ympäröivät Pegasus-, Big Ship- ja Blindsalmet. Luokka:Uuden-Seelannin saaret
Kolmisukashäntäiset

Kolmisukashäntäiset eli toukkasukahäntäiset (Zygentoma, syn. Thysanura) on pieni ja alkeellinen hyönteislahko. Lahkoon kuuluu noin 500 siivetöntä lajia, s. 94 joista Suomessa on tavattu neljä.Larry Huldén: Suomen hyönteislahkot. Luonnontieteellinen keskusmuseo (opintomoniste) Tunnetuin laji on sokeritoukka. Aiemmin kolmisukahäntäisiin luettiin myös siimahäntäiset, mutta ne eivät nykytiedon mukaan olekaan läheistä sukua lahkon muille jäsenille, joten ne on siirretty omaan lahkoonsa (Microcoryphia tai Archaeognatha). Siimahäntäiset on helpointa tunnistaa siitä, että ne hyppivät, kun taas kolmisukahäntäiset voivat liikkua vain juosten. Lahkon varhaisimmat fossiiliset jäänteet ovat devonikaudelta, jolloin kolmisukahäntäisten myös anatomisten piirteiden perusteella oletetaan kehittyneen. Fossiiliaineistossa on kuitenkin valtava aukko kunnes liitukaudella ja sen jälkeen fossiloituneita näytteitä tunnetaan. Suurin osa fossiiliaineistosta on liitukautisista ja sen jälkeisistä meripihkoista. == Piirteitä == Kolmisukahäntäisten takaruumiin kärjessä on aina kolme keskenään suunnilleen yhtä pitkää sukasta. Kolmisukahäntäiset ovat siivettömiä hyönteisiä, niiden pitkänomaista vartaloa peittävät usein suomut. Tuntosarvet ovat pitkät. Näköaistimina toimivat vaatimattomat verkkosilmät, ja päässä on lisäksi kolme pistesilmää. Heimon Nicoletiidae lajeilla ei ole silmiä lainkaan. Suuosat ovat purevat. Raajojen nilkoissa on 2-4 jaoketta. Muodonvaihdos on olematon. Munista kuoriutuu nymfejä, jotka muistuttavat aikuisia, mutta ovat pienempiä. Nymfit kehittyvät jopa usean kymmenen toukkavaiheen kautta aikuisiksi. Toisin kuin kehittyneemmät hyönteiset, myös aikuiset yksilöt luovat nahkansa. == Elinympäristö ja elintavat == Ravinnokseen kolmisukahäntäiset käyttävät tärkkelyspitoista kasviainesta ja kulttuuriympäristössä myös esimerkiksi paperia tai liimoja, mutta niille kelpaavat myös sienirihmastot ja muiden hyönteisten raadot. Kolmisukahäntäiset ovat ilmeisesti pitkäikäisiä, ja niiden elinkaari kestänee 2-7 vuotta.Order Zygentoma - Silverfish BugGuide.net Kolmisukahäntäiset ovat aktiivisimmillaan öisin. Lisääntyminen tapahtuu epäsuoran hedelmöityksen kautta. Koiras tuottaa seittirihmaa, josta se tekee telttamaisen rakenteen vaakasuoran pinnan ja jonkin pystyssä olevan pinnan väliin. Koiras laskee telttaan spermapaketin eli spermatoforin ja kosiorituaalien yhteydessä houkuttelee naaraan telttaan, jossa naaras poimii paketin sukuaukkoonsa. "Parittelun" päätteeksi naaras puristaa tyhjän paketin ulos ja syö sen. Munat lasketaan elinympäristön halkeamiin ja rakoihin.North Carolina State University: Thysanura . == Lähteet == == Aiheesta muualla == * ITIS: Zygentoma * Luokka:Seulonnan keskeiset artikkelit
San’in-päälinja

thumb|Sa’in-päälinja Kamissa. San’in-päälinja () on JR Nishi-Nihonin operoima rautatielinja Japanissa. Linja palvelee San’inin aluetta Japaninmeren rannikolla Honshūn lounaisosassa: se alkaa Kiotosta, kulkee Hyōgon, Tottorin, Shimanen ja Yamaguchin prefektuurien läpi ja päättyy 677,3 kilometrinSan-in Line 6 päässä Shimonosekiin. Linjalla on yhteensä 159 rautatieasemaa. Osuudella Kioton ja Sonoben rautatieasemien välillä on lähiliikennettä, ja sitä kutsutaan Sagano-linjaksi. == Lähteet == == Aiheesta muualla == Luokka:JR Nishi-Nihon
Muhoksen Urheilijat

Muhoksen Urheilijat (MuhU) on Muhoksella toimiva, vuonna 1945 perustettu urheiluseura.Historia Seuralla on ollut toimintaa jalkapallossa, salibandyssä ja kuntoliikunnassa.Muhoksen Urheilijat ry Muhoksen Urheilijat on pelannut pesäpallon SM-sarjaa 1954, 1957 ja 1960 ja voittanut pesäpallon Suomensarjan pohjoislohkon viisi kertaa. Muhoksen Urheilijat ry:n puheenjohtajana toimii Aimo Manelius. == Pesäpallo == === Junioritoiminta === Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä A-pojat A-pojat Yhteensä: Yhteensä: Yhteensä: 2 A-pojat == Palkinnot ja huomionosoitukset == === Miesten Liitto-Lehdistö- valinnat === * Kalevi Rantakangas (1957) == Lähteet == == Aiheesta muualla == *Seuran kotisivut Luokka:Muhos Luokka:Entiset pesäpalloseurat Luokka:Suomalaiset salibandyseurat Luokka:Suomalaiset jalkapalloseurat Luokka:Vuonna 1945 perustetut urheiluseurat
Matteo Guardalben

Matteo Guardalben (s. 5. kesäkuuta 1974 Nogara, Italia) on italialainen jalkapallomaalivahti, joka edustaa Serie B:ssä pelaavaa Modenaa. ==Ura== Guardalben aloitti jalkapalloilun Veronan junioreissa 1990-luvun alussa, josta hän nousi myöhemmin edustusjoukkueeseen. Guardalben lainattiin kaudeksi 1994-1995 Serie C1:n Masseseen, jossa hän pelasi 27 sarjaottelua. Guardalben sai lopulta peliaikaa Veronasta palattuaan takaisin ja nousi kaudella 1996-1997 ykkösvahdiksi. Hän siirtyi kauden päätteeksi Parmaan vuonna 1997. Guardalben vietti joukkueessa yhteensä viisi kautta pelaten vain kolme Serie A ottelua. Siitä huolimatta Guardalben saavutti menestystä voitettuaan joukkueen mukana muun muassa Uefa Cupin vuonna 1999. Vuonna 2001 Guardalben siirtyi vähäisen peliajan vuoksi Piacenzaan, jossa hän pelasi kolmen kauden ajan joukkueen ykkösvahtina. Guardalben siirtyi kuitenkin Palermoon vuonna 2004 ja samalla takaisin Serie A:han vietettyään Piacenzassa yhden kauden Serie B:ssä. Hän pelasi ensimmäisellä kaudella 37 Serie A ottelua, mutta seuraavalla kaudella joutui tyytymään huomattavasti vähempään peliaikaan. Guardalben kävi samalla kaudella pelaamassa lainalla Parmassa kuuden ottelun verran. Heinäkuussa 2006 Serie B:ssä pelannut Vicenza hankki hänet joukkueeseensa.Guardalben ceduto al Vicenza ilpalermocalcio 13.7.2006 Viitattu 19.12.2009 Guardalben toimi kuitenkin jälleen varavahdin roolissa loukkaantumisen vuoksi kahden kauden verran, jonka jälkeen hän siirtyi toiseen Serie B seuraan Trevisohon. Peliaikaa tuli hyvin, mutta Guardalben päätti siirtyä vuonna 2009 takaisin Serie A:han tällä kertaa UC Sampdorian joukkueeseen. Hän ei pelannu ainuttakaan ottelua Serie A:ssa. Heinäkuussa 2010 Guardalben siirtyi vapaalla siirrolla Serie B:ssä pelanneeseen Modenaan. ==Maajoukkueura== Guardalben nimettiin kolmesti Italian maajoukkueeseen vuoden 2005 aikana, mutta ei pelannut ainuttakaan ottelua. ==Saavutukset== *Italian cup: 1999 *Italian Super Cup: 1999 *Uefa Cup: 1999 ==Lähteet== Luokka:Italialaiset jalkapallomaalivahdit Luokka:Vuonna 1974 syntyneet Luokka:Elävät henkilöt